पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। बैंक अब पूरी तरह ईको फ्रेंडली होने की तैयारी कर रहे हैं। कैश डिपोजिट से लेकर चेक जमा करने तक मशीन का इस्तेमाल हो रहा है। इसी क्रम में भारतीय रिजर्व बैंक ने सभी बैंकों को लोन के लिए पोस्ट डेटेड चेक की जगह ईसीएस यानी इलेक्ट्रॉनिक क्लियरेंस सिस्टम लागू करने के निर्देश दिए हैं। इसके तहत अगर कस्टमर लोन लेते हैं तो उसके लिए पोस्ट डेटेड चेक की जगह एक फॉर्म भरना होगा। इस फॉर्म में संबंधित बैंक को लोन की किश्तों की जानकारी दी जाएगी। इससे कस्टमर को बार-बार चेक लगाने की झंझट से मुक्ति मिलेगी।
टेक्नोफ्रेंडली होना चाहता है कस्टमर
बैंकों का कहना है कि कस्टमर्स टेक्नोफ्रेंडली होना चाहते हैं। यही वजह है कि लगभग सभी चीजें कियोस्क पर निर्भर हो रही हैं। पीएनबी बैंक के सर्किल हैड पी.एन.डोगरा का कहना है, इस सिस्टम से न केवल कस्टमर्स का समय बचेगा बल्कि बार-बार चेक जमा कराना नहीं पड़ेगा और सिस्टम ऑनलाइन होने के कारण पेपर वर्क भी कम होगा। एसबीआई दिल्ली के एजीएम डी.सी. जैन कहते हैं, चेकबुक में लगाने वाले पेपर की बचत होगी और कस्टमर पर चेकबुक कॉस्ट का भार नहीं पड़ेगा। ईसीएस के लिए लॉन लेते वक्त ही एक फॉर्म पर सभी जानकारी होगी और संबंधित बैंक को सूचित कर उनसे अनुमति ली जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn